ORBEGOZO URIBE (EAJ, 2016-05-19):
Eskerrik asko, presidente andrea. Egun on guztioi.
Entzundako kanpainako mitinetatik haratago, gure taldea lege proposamen hau izapidetzeren alde agertzen da. Jaurlaritzak ere aldeko irizpena eman du baina ohartarazi du zenbait gabezia, kontuan hartu beharreko zenbait gabezia, aurkitu dituela legebiltzar-taldeek aurkeztu duten lege testu honetan.
Beraz, nahiz eta badakigun gabezia horiek garrantzitsuak direla, zuzendu beharrekoak direla, esan dudan bezala, Euskal Autonomia Erkidegoan botiken prestazioari dagokion erizainen jarduera arautzeko edo arautu nahi duen lege proposamena izapidetzeren alde egin dugu.
Guk babesten dugu eta sustatu nahi dugu erizaintzaren eredu berria, Osasun sailburuak ere berretsi du behin baino gehiagotan. Babesten dugu eta sustatu nahi dugu erizaintzaren eredu berria, eginkizunetan eta profil berrietan sakontzea, bereziki praktika garatuetan eta lotura esteka funtzioak betetzeko funtzioetan. Sailburuak berak ere atzo aipatu zuen, burutu dira erizaintza espezialitateetan graduondoko egiaztatze ikastaroak, familiaren zaintzan, pediatrikoan, buruko osasunean eta abar.
Hasiera-hasieratik Osasun Sailak eta guk argi utzi dugu gure jarrera Erizainen Preskripzioari buruzko Errege Dekretuan zein den. Ganbara honetan eztabaidatu izan dugu gai honen inguruko mozioa duela aste gutxi batzuk eta han argi utzi genuen ez dugula bat egiten 954/2015 Errege Dekretuarekin eta bertan behera uzteko eskatzen geniola Dekretu hori espainiar Gobernuari behingoz indargabetzeko arau hori, polemika profesionalen arteko ezinikusia eta arazoak besterik sortu ez dituen arau hori, eta lehenbailehen berriro ekin diezaiola lanari dekretu berria onartzeko, erizainek botikak eman, erabili eta baimentzeko modu egokian, autonomia erkidegoan osasun eskumenak kontuan hartuz, autonomi erkidegoan osasun eskumenak kontuan hartuz, eta bereziki gure autonomia erkidegoarena, eta betiere osasungintzako profesionalen arteko elkarlana eta elkarrizketa sustatuz, hain zuzen ere, medikuen eta erizaintzako profesionalen arteko adostasuna lortzeko helburuarekin.
Eta gure taldeak, eta baita Osasun Sailak ere, Osasun sailburuak ere, argi utzi du bere jarrera behin eta berriro. Are gehiago, Errege Dekretuaren aurkako jarrera agerikoa egin du, batetik, Lurraldearteko Batzordean izandako eztabaidetan, Osasun ministroari, Alonso jaunari, berari zuzen-zuzenean horrela jakinaraziz baina baita arau horren aurkako errekurtsoa jarri duenean.
Beraz, gaurkoan ez dugu eztabaida antzuetan galdu nahi. Guk ulertzen dugu gure eskura dauzkagun baliabide oro erabiliko dugula egoera hau bere onera lehenbailehen bideratzeko. Zentzu horretan hau beste baliabide bat izan daiteke, lege proposamen hau beste bide bat izan daiteke horretarako, eta ondorioz, ez dugu eragozpenik ikusten lege proposamena izapidetzeko.
Respecto a la conveniencia o no de la tramitación urgente, creemos que las prisas son malas compañeras. Tampoco es recomendable el copy paste o el copiar y pegar textos de otras comunidades y traerlas a nuestro Parlamento porque creemos que ni los tiempos en los que se aprobaron ni la situación son las mismas. Y entendemos que ejercitar nuestras competencias autonómicas no significa que tengamos traer o copiar textos legales de otras comunidades para aplicarlos en la nuestra.
Behin hori esanda, beraz bukatzeko, beste bide bat izan daiteke. Aipatu ditugu orain arte gure taldeak eta Jaurlaritzak zeintzuk bide babestu dituen helburu horretarako, eta beraz, horregatik egin dugu lege testu hau izapidetzearen alde.
Besterik gabe, mila esker.